## Pravilnik o davanju odobrenja za obavljanje poslova ovlaštenim carinskim otpremnicima i ovlaštenim carinskim zastupnicima

### NN 93/2002 (7.8.2002.), Pravilnik o davanju odobrenja za obavljanje poslova ovlaštenim carinskim otpremnicima i ovlaštenim carinskim zastupnicima

# MINISTARSTVO FINANCIJA

1566

Na temelju članka 4. stavka 3., članka 7. stavak 4. i članka 13. stavak
3. Zakona o uvjetima za obavljanje poslova zastupanja u carinskom postupku
(»Narodne novine«, br. 92/01), ministar financija donosi

## PRAVILNIK

### O DAVANJU ODOBRENJA ZA OBAVLJANJE POSLOVA OVLAŠTENIM CARINSKIM OTPREMNICIMA I OVLAŠTENIM CARINSKIM ZASTUPNICIMA

a) Uvodna odredba

Članak 1.

Ovim Pravilnikom uređuju se:

– način podnošenja zahtjeva i
isprave koje se prilažu uz zahtjev za izdavanje odobrenja za obavljanje poslova
ovlaštenog carinskog otpremnika, te način vođenja evidencije o izdanim
odobrenjima,

– način podnošenja zahtjeva i
isprava koje se prilažu uz zahtjev za izdavanje odobrenja za obavljanje poslova
ovlaštenog carinskog otpremnika na graničnom prijelazu,

– postupak provedbe javnog
natječaja za izdavanje odobrenja za obavljanje poslova ovlaštenoga carinskog
otpremnika na graničnom prijelazu,

– optimalni i najmanji broj otpremničkih ureda, kao i najmanji broj djelatnika
otpremničkih ureda na pojedinim graničnim prijelazima, nužnih za kontinuirano i
djelotvorno uredovanje pograničnih službi na njima, te

– način podnošenja zahtjeva i isprave koje se prilažu uz zahtjev za
izdavanje odobrenja za obavljanje poslova ovlaštenog carinskog zastupnika u
carinskom postupku, sadržaj i način vođenja evidencije o izdanim odobrenjima,
kao i oblik i sadržaj obrasca iskaznice ovlaštenog carinskog zastupnika.

b) Odobrenje za obavljanje poslova ovlaŠtenog
carinskog otpremnika

Članak 2.

Zahtjev za izdavanje odobrenja za obavljanje poslova ovla­štenog
carinskog otpremnika podnosi se Središnjem uredu Carinske uprave.

Uz zahtjev za izdavanje odobrenja za obavljanje poslova ovlaštenog
carinskog otpremnika, podnose se sljedeće isprave:

a) o pravnom statusu podnositelja zahtjeva: rješenje ili izvadak iz
registra nadležnog trgovačkog suda, odnosno drugog nadležnog tijela, s naznakom
sjedišta društva i djelatnosti za čije je obavljanje podnositelj zahtjeva
registriran, te osobama ovlaštenim za zastupanje,

b) o osobi koja će obavljati poslove ovlaštenog carinskog zastupnika, i
to:

– dokaz o položenom stručnom ispitu za ovlaštenog carinskog zastupnika,

– ugovor o radu ili drugi odgovarajući akt, te

– prijava mirovinskom osiguranju,

c) o raspolaganju poslovnim prostorom podobnim za obav­ljanje poslova
ovlaštenoga carinskog otpremnika, i to:

– ispravu o vlasništvu ili ugovor o zakupu odnosnog poslovnog prostora,
te

– ispravu o ispunjavanju tehničkih, sanitarnih i drugih uvjeta za
obavljanje otpremničke djelatnosti u odnosnom poslovnom prostoru,

d) o raspolaganju opremom
koja omogućuje djelotvorno obavljanje poslova ovlaštenog carinskog otpremnika,
i to:

– popis raspoložive računalne
i telekomunikacijske opreme, uključujući i prateću programsku podršku s e-mail
adresom i Internet priključkom,

– ugovor ili drugi akt o
korištenju telekomunikacijskih priključaka, uključivo za Internet i e-mail
adresu,

e) zahtjev za upis u
evidenciju ovlaštenih carinskih otpremnika u dva primjerka, na obrascu
otisnutom u prilogu 1., koji je sastavni dio ovoga Pravilnika.

Članak 3.

Status ovlaštenog carinskog
otpremnika dokazuje se odobrenjem i ovjerenim obrascem o upisu u evidenciju
ovlaštenih carinskih otpremnika.

Evidenciju o izdanim
odobrenjima za obavljanje poslova ovlaštenoga carinskoga otpremnika vodi
Središnji ured Carinske uprave, putem sustava za elektroničnu obradu podataka.

Upis u evidenciju vrši se
ovjerom obrazaca iz članka 2. stavka 2. točka e) ovoga Pravilnika, istovremeno
s izdavanjem odobrenja iz članka 4. Zakona o uvjetima za obavljanje poslova
zastupanja u carinskom postupku (u daljnjem tekstu: Zakona), od kojih se jedan
primjerak vraća podnositelju zahtjeva, a drugi zadržava za službene potrebe, te
koristi kao podloga za unos podataka u računalni sustav Carinske uprave.

Ovlašteni carinski otpremnici, koji su od Carinske uprave ishodili
odobrenje iz članka 4. Zakona prije stupanja na snagu ovoga Pravilnika, zahtjev
za upis u evidenciju, podnose na obrascu iz članka 2. stavak 2. točka e) ovoga
Pravilnika, u roku tri mjeseca od dana stupanja na snagu ovoga Pravilnika, a
upis se provodi na način opisan u stavku 3. ovoga članka.

Carinarnice i njihove ustrojstvene jedinice uvid u podatke iskazane u
evidenciji iz stavka 2. ovoga članka obavljaju u pravilu računalno, ili
temeljem isprava iz stavka 1. ovoga članka.

Članak 4.

U evidenciju ovlaštenih carinskih otpremnika upisuju se sljedeći podaci:

a) tvrtka ili naziv trgovačkoga društva ili trgovca pojedinca -
korisnika odobrenja, sjedište i adresa, matični broj, te osobe ovlaštene za
zastupanje,

b) broj i datum odobrenja za obavljanje poslova ovlaštenog carinskog
otpremnika,

c) redni broj i datum upisa u evidenciju,

d) poslovne jedinice za obavljanje otpremničke djelatnosti, sjedište i
adresa,

e) djelatnici u radnom odnosu s odobrenjem za obavljanje poslova
ovlaštenog carinskog zastupnika (ime i prezime, JMBG, oznaka akta o položenom
stručnom ispitu, oznaka i datum izdavanja odobrenja, te datum sticanja i
prestanka statusa ovlaštenog carinskog zastupnika),

f) polaganje jamstva za namirenje carinskoga duga (izdavatelj bankovne
garancije, visina jamstvene svote, datum početka i isteka jamstvenog roka), te

g) podaci neophodni za uspostavljanje telekomunikacijskih veza s
ovlaštenim carinskim zastupnicima (telefonski i telefaks broj fiksnog
telekomunikacijskoga sustava, broj mobilne telefonske veze, te e-mail adresa).

Izmjena ili dopuna podataka upisanih u evidenciju obavlja se na zahtjev
korisnika odobrenja, podnošenjem obrasca otisnutog u prilogu 2., koji je
sastavni dio ovoga Pravilnika.

Izmjena ili dopuna podataka provodi se ovjerom podnijetoga obrasca
zahtjeva, te unosom odgovarajućih podataka u računalni dio sustava evidencije.

c) Odobrenje za obavljanje poslova ovlaŠtenog
carinskog otpremnika na graniČnom prijelazu

Članak 5.

Odobrenje za obavljanje poslova ovlaštenog carinskog otpremnika na
određenom graničnom prijelazu izdaje se ovlaštenim carinskim otpremnicima, koji
ispunjavaju uvjete za preuzimanje obveza carinskog poslovanja na graničnom prijelazu,
te su spremni poslovati na graničnom prijelazu putem svojega otpremničkoga
ureda sa statusom podružnice.

Optimalan i minimalni broj otpremničkih ureda na pojedinom graničnome
prijelazu, kao i minimalan broj ovlaštenih carinskih zastupnika u otpremničkim
uredima, utvrđuje se »Popisom graničnih prijelaza s naznakom optimalnog i
minimalnog broja otpremničkih ureda i najmanjim brojem ovlaštenih carinskih
zastupnika«.

Popis iz stavka 2. ovoga
članka otisnut je u prilogu 3. ovoga Pravilnika i njegovim je sastavnim
dijelom.

Članak 6.

Odobrenje za obavljanje
otpremničkih poslova na graničnom prijelazu donosi ravnatelj Carinske uprave,
po prethodno provedenom natječajnom postupku.

Za obavljanje otpremničkih
poslova na određenom granič­nom prijelazu odobrenja se mogu izdati do broja
otpremničkih ureda na graničnom prijelazu, koji osigurava optimalne uvjete za
učinkovitu provedbu carinskih postupaka i djelotvorno uredovanje pograničnih
službi na odnosnom graničnom prijelazu (Popis iz članka 5. stavak 3.- kolona »Optimalan
broj otpremničkih ureda«).

Ako se nakon provedenog
natječajnog postupka za pojedini granični prijelaz ne osigura otvaranje i
poslovanje otpremničkih ureda najmanje u broju neophodnom za djelotvorno
uredovanje pograničnih službi i kontinuirano obavljanje otpremničke djelatnosti
(Popis iz članka 5. stavak 3. – kolona »Minimalan broj otpremničkih ureda«),
odobrenje za obavljanje djelatnosti ravnatelj Carinske uprave može izdati i bez
ponovne provedbe natječajnog postupka, i to:

a) sudioniku u natječajnom
postupku, koji se obvezao ustrojiti i organizirati poslovanje jednog ili više
otpremničkih ureda na graničnom prijelazu,

 b) drugom ovlaštenom carinskom otpremniku, zainteresiranom za
ustrojavanje i poslovanje otpremničkog ureda na odnosnom graničnom prijelazu.

Ukoliko provedeni natječajni
postupak za neki granični prijelaz ili grupu prijelaza ne uspije, ili se otvore
novi granični prijelazi na kojima se utvrdi potreba osnivanja otpremničkih
ureda, ravnatelj Carinske uprave, do provedbe novoga natječaja prema odredbama
ovoga Pravilnika, može najduže za razdoblje do 6 mjeseci, neposrednom pogodbom
izdati privremeno odobrenje za obavljanje djelatnosti ovlaštenom carinskom
otpremniku na takvom graničnom prijelazu, odnosno grupi prijelaza.

Natječajni postupak provodi i
prijedloge za izdavanje odobrenja iz stavka 1. i 2. ovoga članka utvrđuje
natječajno povjerenstvo.

Natječajno povjerenstvo ima
predsjednika i četiri člana, te zamjenike predsjednika i članova povjerenstva,
koje za odnosni natječaj imenuje ministar financija na prijedlog ravnatelja
Carinske uprave.

Članak 7.

Natječaj za izdavanje
odobrenja za poslovanje otpremničkih ureda na graničnim prijelazima raspisuje i
provodi Carinska uprava putem oglasa.

Rok za podnošenje prijava na
natječaj ne može biti kraći od 15 dana niti duži od 30 dana.

Natječaj iz stavka 1. ovoga
članka sadrži:

a) granične prijelaze za koje
će se izdavati odobrenja za obav­ljanje otpremničkih poslova,

b) broj otpremničkih ureda na
pojedinom graničnom prije­lazu za koje se natječaj raspisuje,

c) razdoblje za koje se
odobrenje izdaje,

d) priloge koji se uz prijavu
u natječaju obvezatno dostav­ljaju,

e) mjesto i adresu za predaju
prijava,

f) mjesto, adresu i rok u
kojemu se može ostvariti uvid u natječajnu dokumentaciju,

g) rok za predaju prijava, te

h) mjesto, datum i vrijeme
otvaranja prijava.

Oglas o raspisivanju
natječaja objavljuje se u »Narodnim novinama«, a može se objaviti i u dnevnom
tisku.

Članak 8.

Prijava na natječaj dostavlja
se u pisanom obliku, u zatvorenoj i zapečaćenoj omotnici s naznakom »Ne otvaraj
– natječaj za granične prijelaze«, i to za svaki granični prijelaz posebno,
Središnjem uredu Carinske uprave putem pošte – preporučeno.

Prijava se dostavlja u
dvostrukom omotu. Na vanjskom omotu naznačuje se samo puni naziv i adresa
Središnjega ureda Carinske uprave, s naznakom »Prijava u natječaju za GP
..................... – ne otvaraj«, a na unutarnjem omotu tvrtka i adresa
ponuditelja.

Prijave koje nisu podnijete u
natječajem utvrđenom roku ne otvaraju se i vraćaju se prijavitelju neotvorene.

Članak 9.

Središnji ured na neotvorenoj
omotnici prijave naznačuje datum i vrijeme zaprimanja prijave.

Podaci o zaprimljenim
prijavama i broju prijava za pojedini granični prijelaz tajni su do otvaranja
prijava.

Neotvorene prijave se u
Središnjem uredu Carinske uprave pohranjuju tako da su dostupne samo
predsjedniku natječajnog povjerenstva ili njegovom zamjeniku.

Članak 10.

U prijavi na natječaj
obvezatno se naznačuje ponuđena svota naknade za izdavanje odobrenja za
obavljanje poslova ovlaštenog carinskog otpremnika na graničnom prijelazu
(članak 8. stavak 1. točka b) Zakona), te iskazuje spremnost za otvaranjem
jednog ili više otpremničkih ureda (navodeći i broj takvih ureda) na gra­ničnim
prijelazima koje odredi Carinska uprava (članak 8. stavak 1. točka a) Zakona).

Uz prijavu na natječaj
obvezatno se dostavlja:

a) izvadak iz registra ili
rješenje registarskog suda o pravnom statusu sudionika,

b) odobrenje Carinske uprave
o stjecanju statusa ovlaštenog carinskog otpremnika,

c) popis djelatnika s
položenim stručnim ispitom, najmanje u broju potrebnom za uredno poslovanje na
odnosnom graničnom prijelazu, s naznakom datuma zasnivanja radnog odnosa,
podataka o prebivalištu i uz prilaganje preslika isprave o položenom stručnom
ispitu,

d) izvješće mjesno nadležne
carinarnice o pravodobnosti podmirenja obveza proizašlih iz carinskopravnih
odnosa, poči­njenim carinskim prekršajima u prethodnom jednogodišnjem
razdoblju, te stanju eventualnih dugovanja prema državnom proračunu,

e) preslik važeće bankovne
garancije za namirenje mogućeg carinskoga duga, a ako postojeća visina
jamstvene svote ne zadovoljava uvjete za obavljanje otpremničkih poslova na
graničnom prijelazu i pisana izjava odnosne poslovne banke o spremnosti da
osigura izdavanje bankovne garancije u potrebitoj visini, te

f) pisane podatke o svojoj
poslovnoj aktivnosti u dota­dašnjem trogodišnjem razdoblju, koji sadrže navode
o vremenskom razdoblju obavljanja poslova ovlaštenog carinskog otpremnika,
ukupnom broju zaposlenih i zaposlenih na poslovima otpremništva, prosječnom
broju domaćih komitenata, broju proizvodnih tvrtki koje redovito zastupa u
carinskim postupcima, o ukupnom prihodu, raspolaganju odgovarajućim
informacijskim sustavom s eventualnim priključkom na Internet i e-mail adresu,
te potvrdu nadležne ispostave Porezne uprave o visini i urednom podmirivanju
poreznih obveza u istom razdoblju.

Podaci o identitetu sudionika
na natječaju tajni su do dana otvaranja prijava na natječaju.

Članak 11.

Prijave na natječaj za
obavljanje poslova ovlaštenog carinskog otpremnika na graničnom prijelazu
otvaraju se javno.

Prijave iz stavka 1. ovoga
članka otvara službena osoba koju ravnatelj Carinske uprave odredi za
obavljanje stručnih poslova za potrebe Povjerenstva, u prisustvu članova
Povjerenstva, na mjestu i u vremenu označenom u oglasu o natječaju. Otvaranju
prijava mogu nazočiti i ovlašteni predstavnici podnositelja prijava, uz uvjet
predočenja isprave s kojom dokazuju svoj status.

U postupku otvaranja prijava
utvrđuju se pristigle prijave i razvrstavaju prema graničnim prijelazima i
vremenu njihovoga zaprimanja, provjeravaju se ovlasti predstavnika
prijavitelja, provjerava se pravodobnost podnošenja prijava, te njihova
podobnost i ispravnost u postupku provedbe natječaja.

O nepravodobnim ili
nepotpunim prijavama se u daljnjem tijeku natječajnog postupka neće
raspravljati.

O provedbi postupka javnog
otvaranja prijava u natječaju vodi se zapisnik, koji sadrži podatke neophodne
za identifkaciju natječajnog postupka, mjestu i vremenu otvaranja prijava,
osobne podatke o nazočnim članovima povjerenstva i osobama određenim da im
stručno pomažu u postupku provedbe natječaja, nazočnost predstavnika
prijavitelja, broju primljenih prijava, skraćene nazive i adresu prijavitelja,
nepravodobno podnijetim prijavama, prijavama uz koje nisu priloženi svi
propisani prilozi, podatke o visini ponuđene naknade, te iskazanoj obvezi
otvaranja otpremničih ureda i na graničnim prijelazima s manjim brojem
otpremničkih ureda od Popisom iz članka 5. stavak 3. ovoga Pravilnika utvrđenog
minimalno potrebnog broja otpremničkih ureda na odnosnom graničnom prijelazu.

Zapisnik potpisuju nazočni
članovi povjerenstva za provedbu natječaja i ovlašteni predstavnici
prijavitelja, te zapisničar.

Preslik zapisnika se u roku
pet dana dostavlja putem pošte sudionicima na natječaju.

Članak 12.

Postupak procjene i
vrednovanja prijava u natječaju, za obavljanje otpremničkih poslova na
graničnom prijelazu obavlja povjerenstvo.

Povjerenstvo sastavlja rang
listu prijava u natječajnom postupku, posebno za svaki granični prijelaz.

Pri utvrđivanju rang liste
sudionici se razvrstavaju prema preuzetoj obvezi za osnivanjem jednog ili više
otpremničkih ureda na graničnim prijelazima s manjim brojem otpremničkih ureda
od minimalno potrebnog, što su utvrđeni u koloni »Minimalan broj otpremničkih
ureda« Popisa iz članka 5. stavak 3. ovoga Pravilnika, ponuđenoj visini svote
naknade za obavljanje djelatnosti otpremničkog ureda na graničnom prijelazu,
kao i drugim pokazateljima o dotadašnjem poslovanju, te poslovnoj sposobnosti.

O provedbi postupka procjene
i vrednovanja prijava u natječaju sastavlja se zapisnik. Zapisnik i podaci koji
se odnose na pregled prijava i utvrđenje rang liste prijavitelja, mogu se
predočiti prijaviteljima do isteka roka za prigovor.

Članak 13.

Zapisnik o postupku provedbe
procjene i vrednovanja prijava u natječaju, koji sadrži rang listu, dostavlja
se svim sudionicima natječaja, s naputkom u ostvarenju mogućnosti uvida u
natječajne materijale i podnošenju prigovora u roku osam dana od dana prijama
obavijesti.

Prigovor se podnosi
ravnatelju Carinske uprave.

Podnijete prigovore ravnatelj
Carinske uprave upućuje natječajnom povjerenstvu, koje provodi javnu raspravu o
prigovoru. U slučaju većeg broja sudionika, javna rasprava može se održati
odvojeno za pojedine granične prijelaze ili grupe prijelaza.

O zakazivanju rasprave iz
stavka 3. ovoga članka pisano se obavještavaju svi sudionici u natječajnom
postupku.

O raspravi iz stavka 3. ovoga
članka vodi se zapisnik.

Temeljem rang liste
povjerenstva iz članka 12. stavak 2. ovoga Pravilnika, na koju nije izjavljen
prigovor, odnosno sukladno činjenicama ili okolnostima utvrđenim pri provedbi
postupka iz stavka 3. ovoga članka, ravnatelj Carinske uprave pisano utvrđuje
konačne rang liste ovlaštenih carinskih otpremnika, koji mogu osnovati
otpremnički ured za obavljanje otpremničkih poslova na određenom graničnom
prijelazu.

Ravnatelj Carinske uprave
temeljem utvrđene konačne liste iz stavka 6. ovog članka donosi odobrenja za
obavljanje poslova ovlaštenoga carinskog otpremnika na graničnom prijelazu.

U roku tri dana od dana
dostave odobrenja iz stavka 7. ovoga članka, sudionici natječaja mogu iskazati
svoj zahtjev u pogledu mikrolokacije prostora određenog za poslovanje na
odnosnome graničnom prijelazu.

Pri raspravi i uvažavanju
zahtjeva iz stavka 8. ovoga članka, prvenstveno se rješavaju zahtjevi prethodno
rangiranih sudionika u natječaju.

Članak 14.

U roku 30 dana od dana
dostave odobrenja za obavljanje poslova otpremnika na graničnom prijelazu,
ravnatelj Carinske uprave obvezan je korisnicima odobrenja za obavljanje
poslova ovlaštenog carinskog otpremnika na graničnom prijelazu dostaviti i
prijedlog ugovora, kojime se uređuju pravni odnosi između Carinske uprave i
sudionika u natječaju u vezi s osnivanjem i poslovanjem njegovoga otpremničkoga
ureda na odnosnome graničnom prijelazu.

Ugovorom iz stavka 1. ovoga članka
posebno će se urediti način izvršavanja obveze sudionika u natječaju za
osnivanje jednoga ili više otpremničkih ureda na graničnim prijelazima s manjim
brojem otpremničkih ureda od broja utvrđenog Popisom iz članka 5. stavak 3.,
kolona »Minimalan broj otpremničkih ureda« ovoga Pravilnika.

Članak 15.

Istodobno s utvrđenjem
konačne rang liste sudionika u natječaju, ravnatelj Carinske uprave utvrdit će
listu graničnih prijelaza na kojima, sukladno rezultatima natječaja, neće biti
moguće otvoriti niti najmanji broj otpremničkih ureda, neophodan za djelotvorno
uredovanje pograničnih službi i kontinuirano obavljanje otpremničke djelatnosti
na odnosnome graničnome prijelazu.

Prije donošenja odluke o
izvršenju obveze pojedinih ovla­štenih carinskih otpremnika za osnivanjem i
poslovanjem otprem­ničkih ureda na graničnome prijelazu, ravnatelj Carinske
uprave pribavit će podatke o eventualnoj zainteresiranosti neuspješnih
sudionika u natječaju i drugih otpremničkih tvrtki za osnivanjem i poslovanjem
otpremničkih ureda na graničnim prijelazima za koje provedbom natječaja nije
osigurano otvaranje i poslovanje niti minimalnog broja otpremničkih ureda,
neophodnih za uredno i djelotvorno funkcioniranje pograničnih službi.

Sukladno iskazanom interesu
ovlaštenih otpremnika i pisano iskazanoj volji sudionika za otvaranjem i
poslovanjem otprem­ničkih ureda na odnosnim graničnim prijelazima, ravnatelj
Carinske uprave ponudit će zaključivanje ugovora o obavljanju poslova
ovlaštenog carinskog otpremnika na određenom graničnom prijelazu za naredno
petogodišnje razdoblje.

Na graničnim prijelazima za
koje i po provedbi postupaka iz stavki 2. i 3. ovoga članka ne bude osiguran
dovoljan broja zainteresiranih otpremnika za poslovanje otpremničkoga ureda,
ravnatelj Carinske uprave će pisano izvijestiti odnosnoga uspješnoga sudionika
u natječaju o načinu izvršenja njegove obveze i potrebi otvaranja otpremničkih
ureda na takvom graničnom prijelazu, te priložiti nacrt ugovora kojima se
uređuju međusobni odnosi u vezi s otvaranjem i poslovanjem njegovoga
otpremničkoga ureda na odnosnome graničnom prijelazu.

Ukoliko odabrani ovlašteni
carinski otpremnik iz stavka 4. ovoga članka u roku od 15 dana po primitku
obavijesti iz istoga stavka ne prihvati osnivanje otpremničkog ureda na takvom
graničnom prijelazu, odnosno u roku od daljnjih 15 dana ne zaključi ugovor iz
stavka 4. ovoga članka, te ne započne s radom na odnosnom graničnom prijelazu,
ravnatelj Carinske uprave ukinut će odobrenje iz članka 13. stavak 7. ovoga
Pravilnika.

d) Odobrenje za obavljanje poslova ovlaŠtenog
carinskog zastupnika

Članak 16.

Zahtjev za izdavanje odobrenja za obavljanje poslova ovla­štenog
carinskog zastupnika podnosi se Središnjem uredu Carinske uprave.

Zahtjev iz stavka 1. ovoga članka podnosi ovlašteni carinski otpremnik,
odnosno trgovačko društvo ili trgovac pojedinac koji obavlja carinski dopušteno
postupanje ili uporabu robe u svoje ime i za svoj račun, uz pisanu suglasnost
osobe na čije ime se odobrenje izdaje, a koja je kod njega u radnom odnosu ili
je u toku postupak za zasnivanje radnog odnosa.

Uz zahtjev iz stavka 1. ovoga
članka podnosi se:

a) svjedodžba ili druga
odgovarajuća isprava o završenom srednjoškolskom obrazovanju,

b) uvjerenje ili druga
odgovarajuća isprava o položenom stručnom ispitu:

– za obavljanje poslova
ovlaštenog carinskog zastupnika, ili

– o položenom državnom
stručnom ispitu za carinske službenike više ili visoke spreme, ili

– uvjerenje o oslobođenju od
obveze polaganja stručnog ispita, u smislu članka 24. Zakona, te

c) dvije fotografije u boji,
veličine 3 x 4 cm.

Podatke o ispunjavanju uvjeta
o nekažnjavanju za kaznena djela iz članka 11. stavak 2. točka c) Zakona,
pribavlja Središnji ured Carinske uprave po službenoj dužnosti.

Članak 17.

Uz odobrenje za obavljanje
poslova ovlaštenog carinskog zastupnika izdaje se i brojčano označena iskaznica
u obliku ovjesnice.

Na licu iskaznice otisnuta je
tvrtka osobe koju ovlašteni zastupnik zastupa, napomena »Nema javne ovlasti« na
hrvatskom i engleskom jeziku, naziv iskaznice, ime i prezime, te JMBG
ovlaštenog zastupnika, naznačeno mjesto za fotografiju imatelja iskaznice, te
mjesto za broj iskaznice, koji je identičan registarskom broju odobrenja iz
članka 11. Zakona, datum izdavanja i potpis ovlaštene osobe izdavatelja
iskaznice.

Na naličju iskaznice uz
napomenu »Nema javne ovlasti« na hrvatskom i engleskom jeziku, ispisan je
sljedeći tekst:

»Imatelj ove iskaznice
ovlašten je kao zastupnik naznačene osobe pred Carinskom upravom sudjelovati u
provedbi carinski dopuštenih postupanja i uporabe robe«.

Iskaznica se otiskuje na
bijelom papiru, težine 70 g/m2, veličine 8,5 x 5,5 cm, s
otisnutim zaštitnim kodovima, te se po unošenju odnosnih podataka i fotografije
plastificira.

Ogledni primjerak iskaznice
ovlaštenog carinskog zastupnika otisnut je u prilogu 4. ovoga Pravilnika i
njegovim je sastavnim dijelom.

Iskaznica se nosi u posebnom
etuiu od čvrste plastične mase, golublje plave boje, s prednjom stranicom od
providne plastične mase, opremljenom mehanizmom za ovješavanje.

Članak 18.

Evidenciju o izdanim odobrenjima
za obavljanje poslova ovlaštenog carinskog zastupnika vodi Središnji ured
Carinske uprave.

U evidenciju iz stavka 1.
ovoga članka upisuje se:

a) registarski broj
odobrenja,

b) datum upisa u evidenciju,

c) prezime i ime ovlaštenog
carinskog zastupnika,

d) tvrtka i sjedište
ovlaštenog carinskog otpremnika, odnosno trgovačkog društva ili trgovca
pojedinca koji je podnio zahtjev za upis u evidenciju,

e) identifikacijski podaci o ispravi kojom se dokazuje polaganje
stručnog ispita za ovlaštenog carinskog zastupnika ili s njime izjednačenoga
stručnog ispita, te

f) datum izdavanja i evidencijski broj iskaznice za ovlaštenog carinskog
zastupnika,

g) datum brisanja iz evidencije.

Evidencija iz stavka 1. ovoga člana vodi se računalno, putem sustava za
elektroničnu obradu podataka Carinske uprave, uz mogućnost izravne provjere
podataka upisanih u evidenciju od strane ovlaštenih carinskih službenika, koji
vode odnosne carinske postupke ili postupke carinske provjere i nadzora.

e) Prijelazne i zavrŠne odredbe

Članak 19.

Tvrtke ili trgovci pojedinci, koji poslove ovlaštenog carinskog
otpremnika obavljaju na dan stupanja ovoga Pravilnika na snagu, obvezni su
zahtjev za izdavanje odobrenja za obavljanje poslova ovlaštenog carinskog
otpremnika, te zahtjev za upis u evidenciju, sukladno odredbama ovoga
Pravilnika, podnijeti u roku tri mjeseca od dana stupanja ovoga Pravilnika na
snagu.

Članak 20.

Postupak natječaja za obavljanje poslova ovlaštenog carinskog otpremnika
na graničnim prijelazima ravnatelj Carinske uprave obvezan je objaviti u roku
60 dana od dana stupanja ovoga Pravilnika na snagu.

Do okončanja natječajnih
postupaka iz stavka 1. ovoga članka, a najdulje šest mjeseci od dana stupanja
ovoga Pravilnika na snagu, poslove ovlaštenog carinskog otpremnika na graničnim
prijelazima mogu obavljati otpremničke tvrtke, koje tu djelatnost obavljaju na
dan stupanja ovoga Pravilnika na snagu.

Članak 21.

Osobe koje na dan stupanja
ovoga Pravilnika na snagu obavljaju poslove ovlaštenog carinskog zastupnika,
obvezne su, na način propisan člankom 16. Pravilnika, zahtjev za izdavanje
odobrenja za obavljanje poslova ovlaštenog carinskog zastupnika, te izdavanje
iskaznice, podnijeti u roku 90 dana od dana stupanja ovoga Pravilnika na snagu.

Članak 22.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 313-07/02-01/60
Urbroj: 513-02-1220/2-02-1
Zagreb, 18. srpnja 2002.

Ministar financija
**dr. Mato Crkvenac,** v. r.

![](dodatni/358546.gif)
![](dodatni/358547.gif)
![](dodatni/358548.gif)

if !supportEmptyParas endif

if !supportEmptyParas endif

if !supportEmptyParas endif

PRILOG 3.

**Popis graničnih prijelaza s naznakom optimalnog i minimalnog broja
otpremničkih ureda i ovlaštenih carinskih zastupnika**

**Red.            Granični
prijelaz                      Optimalan         Minimalan      Minimalan broj      Nadležna**

**br.
                                        broj                   broj       ovlaštenih carinskih carinarnica**

**otpremničkih    otpremničkih      zastupnika
u**

**ureda                ureda           otprem. uredu**

1                           2                                          3                        4                         5                        6

1.      Stalni međunarodni cestovni granični           3                        2                         4                Carinarnica
            prijelaz I kategorije KARASOVIĆI                                                                                   Dubrovnik

   2.      Stalni međunarodni granični cestovni          12                       8                         5                Carinarnica
            prijelaz I kategorije GORIČAN                                                                                         Koprivnica

   3.      Granični cestovni prijelaz II kategorije         2                        1                         4                Carinarnica
            GOLA                                                                                                                            Koprivnica

    4       Stalni međunarodni granični cestovni           2                        2                         4                Carinarnica
            prijelaz I kategorije TEREZINO
POLJE                                                                            Koprivnica

   5.      Stalni međunarodni granični cestovni           5                        3                         5                Carinarnica
            prijelaz I kategorije TRNOVEC                                                                                        Koprivnica

   6.      Stalni međunarodni granični cestovni           2                        1                         5                Carinarnica
            prijelaz I kategorije                                                                                                           Koprivnica
            MURSKO SREDIŠĆE

   7.      Stalni međunarodni granični cestovni           6                        4                         5                Carinarnica
            prijelaz I kategorije                                                                                                           Koprivnica
            DUBRAVA KRIŽOVLJANSKA

   8.      Stalni međudržavni granični cestovni           1                        1                         4                Carinarnica
            prijelaz II kategorije OTOK
VIRJE                                                                                   Koprivnica

   9.      Granični prijelaz za međunarodni                6                        4                         5                Carinarnica
            cestovni promet BAJAKOVO                                                                                             Osijek

  10.      Stalni međunarodni granični cestovni           5                        3                         5                Carinarnica
            prijelaz I kategorije DONJI
MIHOLJAC                                                                              Osijek

  11.      Stalni međunarodni granični cestovni           4                        3                         5                Carinarnica
            prijelaz I kategorije DUBOŠEVICA                                                                                     Osijek

  12.      Granični prijelaz za međunarodni                3                        3                         5                Carinarnica
            cestovni promet I kategorije
Osijek
            ŽUPANJA – MOST

  13.      Granični prijelaz za međunarodni                2                        1                         4                Carinarnica
            cestovni promet I kategorije
GUNJA                                                                                    Osijek

  14.      Granični prijelaz za međunarodni                3                        2                         4                Carinarnica
            cestovni promet I kategorije                                                                                                 Osijek
            SLAVONSKI ŠAMAC

  15.      Granični prijelaz za međunarodni                4                        2                         4                Carinarnica
            cestovni promet II kategorije                                                                                                Osijek
            SLAVONSKI BROD – MOST

  16.      Granični prijelaz za međunarodni                4                        2                         4                Carinarnica
            cestovni promet I kategorije                                                                                                 Osijek
            STARA GRADIŠKA

  17.      Granični međunarodni prijelaz za                2                        1                         4                Carinarnica
            cestovni promet BATINA                                                                                                   Osijek

  18.      Granični
međunarodni prijelaz za                2                        1                         4                Carinarnica
            cestovni promet ILOK – BAČKA                                                                                        Osijek
            PALANKA (ILOK)

19.      Granični međunarodni prijelaz za                3                        2                         4                Carinarnica
            cestovni promet TOVARNIK                                                                                              Osijek

  20.      Granični međunarodni prijelaz za                2                        1                         4                Carinarnica
            cestovni promet ERDUT                                                                                                     Osijek

  21.      Međunarodni granični cestovni prijelaz        4                        3                         4                Carinarnica
            I kategorije METKOVIĆ –
DOLJANI                                                                                  Ploče

  22.      Međunarodni granični cestovni prijelaz        2                        1                         4                Carinarnica
            II kategorije MALI PROLOG                                                                                               Ploče

  23.      Međunarodni granični cestovni prijelaz        4                        2                         4                Carinarnica
            I kategorije KAŠTEL                                                                                                            Pula

  24.      Međunarodni granični cestovni prijelaz        2                        1                         4                Carinarnica
            I kategorije PLOVANIJA                                                                                                     Pula

  25.      Međunarodni granični cestovni prijelaz        3                        2                         4                Carinarnica
            I kategorije POŽANE                                                                                                           Pula

  26.      Stalni međunarodni granični cestovni           4                        3                         4                Carinarnica
            prijelaz I kategorije PASJAK                                                                                               Rijeka

  27.      Stalni međunarodni granični cestovni           4                        3                         4                Carinarnica
            prijelaz I kategorije RUPA                                                                                                   Rijeka

  28.      Stalni međunarodni granični cestovni           2                        1                         2                Carinarnica
            prijelaz II kategorije PREZID                                                                                               Rijeka

  29.      Stalni međunarodni granični cestovni           2                        1                         3                Carinarnica
            prijelaz II kategorije BROD NA
KUPI                                                                                 Rijeka

  30.      Stalni međunarodni granični cestovni           3                        2                         4                Carinarnica
            prijelaz I kategorije VINJANI
DONJI                                                                                    Split
            – GORICA

  31.      Stalni međunarodni granični cestovni           3                        2                         4                Carinarnica
            prijelaz I kategorije                                                                                                                Split
            KAMENSKO – KAMENSKO

  32.      Međunarodni cestovni prijelaz za robni        2                        2                         2                Carinarnica
            i putnički promet STRMICA –                                                                                             Šibenik
            BOSANSKO GRAHOVO

  33.      Međunarodni granični cestovni prijelaz        4                        2                         4                Carinarnica
            I kategorije LIČKO PETROVO
SELO
Zadar

  34.      Međunarodni granični prijelaz                     6                        4                         5                Carinarnica
            I kategorije MACELJ                                                                                                          Zagreb

  35.      Međunarodni granični prijelaz                     8                        7                         5                Carinarnica
            I kategorije BREGANA                                                                                                      Zagreb

  36.      Međunarodni granični prijelaz                     3                        2                         4                Carinarnica
            II kategorije LUPINJAK                                                                                                     Zagreb

  37.      Međunarodni granični prijelaz                     2                        1                         2                Carinarnica
            II kategorije RAZVOR                                                                                                        Zagreb

  38.      Međunarodni granični prijelaz                     4                        2                         4                Carinarnica
            I kategorije JUROVSKI BROD                                                                                           Zagreb

  39.      Granični prijelaz II kategorije                      2                        1                         2                Carinarnica
            DVOR NA UNI                                                                                                                 Zagreb

  40.      Međudržavni granični prijelaz                     3                        2                         4                Carinarnica
            II kategorije HARMICA                                                                                                     Zagreb

  41.      Međunarodni granični prijelaz                     2                        1                         4                Carinarnica
            I kategorije MALJEVAC                                                                                                    Zagreb

  42.      Međunarodni granični prijelaz                     2                        1                         2                Carinarnica
            II kategorije PRIBANJCI
Zagreb

  43.      Granični
prijelaz III kategorije                     3                        2                         4                Carinarnica
            HRVATSKA KOSTAJNICA                                                                                             Zagreb

if !supportEmptyParas endif

if !supportEmptyParas endif

![](dodatni/358549.gif)

Pravilnik, NN 93/2002-1566
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)